ईक्वाडोर
१५३३ में स्पेन द्वारा विजय प्राप्त करने से पहले तक ईक्वाडोर उत्तरी इंका साम्राज्य का भाग था। सन् १५६३ में कुइटो स्पेनी साम्राज्य का एक केंद्र बना और १७१७ में न्यू ग्रानाडा के वाइसरोयल्टी का भाग बना। वाइसरोयल्टी के क्षेत्रों जैसे न्यू ग्रानाडा (कोलंबिया), वेनेजुएला और कुइटो ने १८१९ और १८२२ के बीच अपनी-अपनी स्वतंत्रताओं की घोषणा की और ग्रान कोलंबिया के नाम से एक महासंघ बनाया। १८३० में जब क्विटो महासंघ से विलग हो गया तो इसका नाम "भूमध्य रेखीय गणराज्य" रख दिया गया। सन् १९०४ से १९४२ के मध्य पडोसी देशों से संघर्षों के कारण ईक्वाडोर को अपना बहुत सा भूभाग खोना पड़ा। १९९५ में पेरू के साथ सीमा विवाद के कारण जो युद्ध धधक रहा था वह १९९९ में सुलझा लिया गया। यद्यपि सन् २००४ में ईक्वाडोर नागरिक शासन के २५ वर्ष पूरे कर रहा था, लेकिन ये पूरा दौर राजनैतिक उथल पुथल भरा ही रहा था। क्विटो में हुए विरोध प्रदर्शनों के कारण ईक्वाडोर में पिछली तीन लोकतांत्रिक सरकारों को कार्यकाल पूरा होने से पूर्व ही अपदस्त होना पड़ा। २००७ में नए संविधान की रुपरेखा तैयार करने के लिए संविधान सभा का चुनाव किया गया है और स्वतन्त्रता मिलने के बाद से ये ईक्वाडोर का २० वां संविधान है।
गयाना
गुयाना के उत्तर में अटलांटिक महासागर, पूर्व में सूरीनाम (कुरन्टाइन नदी के साथ), ब्राजील द्वारा दक्षिण और दक्षिण-पश्चिम तक, और पश्चिम में वेनेजुएला द्वारा घिरा हुआ है। गुयाना, सूरीनाम और वेनेजुएला दोनों के साथ क्षेत्रीय विवादों में शामिल है जोकि औपनिवेशिक शासनकाल की देन हैं। यद्यपि संयुक्त राष्ट्र अंतर्राष्ट्रीय ट्रिब्यूनल ने 2007 में गुयाना और सूरीनाम के बीच एक लंबे समय से समुद्री सीमा विवाद का निपटारा किया था, फिर भी बाद में दक्षिणी गुयाना की कुरन्टाइन नदी की दो सहायक नदियों के बीच के 6,000 वर्ग मील (15,600 वर्ग मीटर) न्यू रिवर त्रिकोण क्षेत्र का दावा करती है।